Krasnapołle

Krasnapołle (transkribeerituna Krasnapolle, poola keeles Krasnopole) on alev Valgevenes Mahiloŭ oblastis, Krasnapołle rajooni halduskeskus. Krasnapołle asub Mahiloŭ linnast 109 kilomeetri kaugusel.

Haridust annavad kaks keskkooli ja muusikakool. Alevis on kultuurimaja ja kaks raamatukogu. Seal antakse välja rajoonilehte «Голас Краснапольшчыны». Alevis on toiduainetetööstus, seal valmistatakse ka ehitusmaterjale ja toodetakse puidust gaasi.

Alevi nimi tähendab ilusat põldu (краснае – 'ilus').Жучкевич В. А. Краткий топонимический словарь Белоруссии. — Мн.: Изд-во БГУ, 1974. Lk. 181.

Vaatamisväärsusteks on koduloomuuseum ja osaliselt säilinud XIX sajandi lõpus rajatud ehitistega piirkond.

 Ajalugu  

Aastal 1708 külastas Aleksandr Menšikov Mstsisłavi vojevoodkonna aladele jäävat Krasnapołlet.Краснапольская хроніка. Давед.-інфарм. дап. па гісторыі Краснапольшчыны / Склад. Лабаноўскі Л. В. — Мазыр, 1998. Tänapäeva Krasnapołle jääb aga selle vojevoodkonna piiri lähedusse, asudes siiski endise Minski vojevoodkonna aladel. Sealset asulat on kirjalikult esimest korda kindlamalt mainitud aastal 1741.Мяцельскі А. Краснаполле // Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Kd. 2: Кадэцкі корпус — Яцкевіч. — Мінск: Беларуская Энцыклапедыя, 2005. Lk. 143.

Aastal 1754 sai Krasnapołlest alev, kus peeti neli korda aastas laata. Alevis oli suur juudi kogukond.

Seoses Poola jagamisega läks alev aastal 1772 Venemaa koosseisu, kus hakkas kuuluma Mogiljovi kubermangu.http://dir.icm.edu.pl/pl/Slownik_geograficzny/Tom_IV/637. Aastal 1774 läks alev Golitsõnide valdusse. Aastal 1784 mainitakse esimest korda kirjalikult Małastoŭka küla, mis on tänapäeval Krasnapołlega ühte kasvanud. XIX sajandil läks alev Benckendorffide valdusse. Alevis olid õigeusu kirik, apteek ja veski, seal tegutses kolm parkalitöökoda.

Aastal 1924 läks Krasnapołle Valgevene NSV koosseisu. Teise maailmasõja ajal hukkasid Saksa okupatsiooniväed 1714 alevi ja selle ümbruskonna elanikku. Aastal 1996 püstitati alevisse Tšornobõli tuumakatastroofi ohvrite mälestusmärk "Must oli Krasnapołle maa".

 Tuntud elanikke 

Michaił Antonaŭ – Nõukogude sõjaväelane
Ihar Marzaluk – valgevene arheoloog
Jakov Zevin – vene revolutsionäär
Alaksiej Pysin – valgevene luuletaja
Isaak Vaksman – Nõukogude sõjaväelane
Abram Bragin – vene kirjanik
Vladimir Bragin – vene kirjanik
Zalman Liberman – vene skulptor
Georgi Puzenkov – vene kunstnik
Leon Rohlin – nõukogude neuroloog

Viited

 Välislingid 

Alev Valgevene fotoentsüklopeedias
Fotod alevist

Kategooria:Valgevene alevid
Kategooria:Krasnapołle rajoon